Laura Breglia

Laura Breglia, nada o 5 de febreiro de 1912 en Nápoles e finada o 2 de xuño de 2003 en Roma, foi unha numismática e profesora universitaria italiana especializada no campo da numismática da Antiga Grecia.Stazio, A. (2003).

 Traxectoria 
Laura Breglia cursou o seu ensino primario e secundario na súa cidade natal, e en 1933 graduouse en Filoloxía Clásica na Universidade Federico II, tamén en Nápoles. Ao pouco de graduarse comezou a interesarse pola numismática e a ourivaría clásicas.

En 1934 comezou a traballar no Museo Arqueolóxico de Nápoles para se encargar da reordenación da súa colección numismática, traballo que compaxinou a partir de 1938 co de profesora axudante da cátedra de Arqueoloxía na universidade napolitana. A partir de 1840 comezou a impartir tamén clases de numismática, de xeito gratuíto, ata que en 1944 a universidade a contratou como profesora desa materia. Breglia ocupábase a un tempo da docencia universitaria e do seu labor no Museo Arqueolóxico de Nápoles, e a isto uniu a súa vinculación ao Museo Nacional de Reggio Calabria, aberto en 1949.

En 1952 foi contratada como profesora de Numismática na escola de posgrao da Universidade de Roma La Sapienza, e na Facultade de Letras e Filosofía desa mesma universidade ocupou a cátedra de Numismática Grega e Romana, de xeito interino desde 1954 e xa formalmente a partir de 1968.

Xa en Roma, ingresou no Instituto Italiano de Numismática para se responsabilizar da xestión científica e para dirixir, a partir de 1954, a nova revista da institución, Annali dell'Istituto italiano di numismatica, nuns anos que marcaron un novo pulo nos estudos numismáticos en Italia.Gorini, G. (1988). Breglia chegou a ser presidenta do Instituto entre 1962 e 1991. En 1965 impulsou tamén a creación do Centro Internacional de Estudos Numismáticos.

Entre 1955 e 1972 foi membro da xunta de goberno do Consello Internacional de Numismática (CIN), organización da que foi vicepresidenta entre 1959 e 1968. En 1961 dirixiu o Congreso Internacional de Numismática que o CIN celebrou en Roma, nun ambiente que supuxo unha renovación nas investigacións sobre o mundo antigo en Italia e que se trasladou ao seguinte congreso, celebrado en Copenhague en 1967. Giovanni Gorini fíxose eco dese ambiente e do papel de Laura Breglia nun artigo na Rivista italiana di numismatica con estas palabras: "un [...] novo curso parece impregnar toda a investigación da Antigüidade en Italia, grazas en parte a Bianchi Bandinelli e á súa escola e, para a numismática, en particular a Laura Breglia e os seus estudantes [...]".

Laura Breglia foi comisionada para diversas misións estatais relacionadas coa numismática, como a reorganización da colección de Vítor Manuel III (en 1952), doada ao Estado cando este marchou ao exilio e asignada ao Instituto Italiano de Numismática; o recoñecemento (en 1954) das moedas recuperadas polo exército aliado no Banco de Italia; a reordenación (tamén en 1954) da colección numismática da Casa da Moeda de Roma; ou a inventariación (en 1958) de todas as coleccións públicas de moedas de Italia.

A vinculación de Laura Breglia coa Universidade de Roma concluíu en 1982, cando foi nomeada profesora emérita.

Entre as entidades numismáticas das que Laura Breglia foi membro ao longo da súa carreira cabe salientar as seguintes:

 Consello Internacional de Numismática.
 Sociedade Numismática Italiana.
 American Numismatic Society.
 Royal Numismatic Society.
 Sociedade Suíza de Numismática.

 Publicacións 
A obra de Laura Breglia é moi ampla. Esta é unha mostra non exhaustiva da súa produción no que se refire ás monografías:Procura: Laura Breglia. OPAC SBN Catalogo del Servizio Bibliotecario Nazionale."Laura Breglia". Worldcat.VV.AA. (1987): Studi per Laura Breglia. Roma. Bollettino di Numismatica (supplemento). Istituto Poligrafico e Zecca dello Stato.  Parte I. Páxinas 13-15. ISBN 978-8824014106

 Antes de 1940 

 (1925): Vecchie notizie e nuove visioni nella monetazione di Napoli.
 (1930): Monnaies antiques : grecques, romaines, byzantines etc.: bibliotheque numismatique. Xenebra. Ars Classica.
 (1934): Di alcuni tesoretti monetali del Museo di Taranto. Istituto Italiano di Numismatica.
 (1935): Di un recente acquisto monetale del Museo Nazionale di Napoli. Circolo Numismatico Napoletano.
 (1935): La storia di Taranto attraverso la sua monetazione. Tarento. Editrice Cressati.
 (1936): Un ripostiglio di Frasso Telesino. Nápoles. Circolo Numismatico Napoletano.
 (1937): Riflessi di rappresentazioni plastiche sulla moneta romana. Nápoles. Reale Accademia di archeologia.
 (1938): Avanzi di villa romana a Torre del Greco. Nápoles.
 (1939): Le oreficerie del Museo di Taranto. Bari. Alfredo Cressati.
 (1939): Contributo allo studio della circolazione monetale in Magna Grecia. Nápoles. Reale Accademia di Archeologia, Lettere ed Arti.
 (1939): Un lingotto aureo di zecca Imperiale Romana. Nápoles. Circolo Numismatico Napoletano.

 Década de 1940 

 (1940): Correnti d'arte e riflessi di ambienti su monete greche. Florencia. Sansoni.
 (1941): Una testa d' arte italica del Museo Campano. Florencia.
 (1941): Nuovi elementi di conoscenza per la circolazione monetale e la storia dell'Epiro. Nápoles. Accademia di Acheologia, Lettere e Belle Arti.
 (1941): Monete di Babba a Butrinto. Perugia. Grafica Societa Anonima per le Arti Grafiche.
 (1941): Catalogo delle oreficerie del Museo nazionale di Napoli. Roma. La Libreria dello Stato.
 (1942): Due Tesoretti di monete greche della Magna Grecia. Nápoles. Accademia di Archeologia, Lettere e Belle Arti di Napoli.
 (1942): Posizione della Campania nell' arte italica. Florencia. Sansoni.
 (1946): Particolarita di una moneta macedone di eta imperiale romana. Nápoles. Bollettino del Circolo Numismatico Napoletano.
 (1946): Rinvenimento monetale di Sessa Aurunca. Perugia. Grafica.
 (1947): L'oro del giuramento e i denari romani e italici del Iº sec. Perugia. Grafica.
 (1948): La monetazione di Capua e il problema del denario. Perugia. Grafica.
 (1948): La coniazione argentea di Alesa Arconidea. Palermo. Società Siciliana per la Storia Patria.
 (1949): A proposito di riconiazioni. Nápoles. Istituto della Stampa.
 (1949): Le Campano-tarentine e la presunta lega monetale fra Taranto e Napoli. Nápoles. Accademia di Archeologia, Lettere e Belle Arti.

 Década de 1950 

 (1950): Spunti di politica monetale romana in Sicilia ed in Sardegna. Nápoles. Accademia di Archeologia, Lettere e Belle Arti di Napoli.
 (1950): Pompeiana : raccolta di studi per il secondo centenario degli scavi di Pompei (con A. Maiuri). Nápoles.
 (1950): Circolazione monetale ed aspetti di vita economica a Pompei. Nápoles. Gaetano Macchiaroli.
 (1951): Note stilistiche sul "quadrigato". Roma. Accademia Nazionale dei Lincei.
 (1952): La prima fase della coniazione romana dell'argento. Roma. P. e P. Santamaria.
 (1954): Problemi della più antica monetazione di Magna Grecia. Roma. Istituto Italiano di Numismatica.
 (1958): Magna Grecia. Roma. Istituto italiano di numismatica.
 (1959): Numismatica greca. Turín. Soc. ed. Internationale.

 Década de 1960 

 (1961): Monete italiane del Rinascimento : mostra organizzata in occasione del Congresso internazionale di numismatica (con F. Pavini-Rosati). Roma. Istituto Italiano di Numismatica.
 (1964): Numismatica antica: storia e metodologia. Milán. Feltrinelli.
 (1964): Presentazione di uno statere incuso di Poseidonia. Roma. P. e P. Santamaria.
 (1966): Le antiche rotte del Mediterraneo documentate da monete e pesi. Roma. L'Erma di Bretschneider.
 (1966): Contributi numismatici alla storia della Sicilia antica. Roma. Banco di Sicilia.
 (1966): Prospetto unitario della monetazione nella Sicilia antica. Nápoles. Istituto italiano di numismatica.
 (1968): L'arte romana nelle monete dell'età imperiale. Milán. Silvana.
 (1968): Roman Imperial Coins- Their Art & Technique. Nova York. F. A. Praeger.
 (1969): La circolazione della moneta ateniese in Sicilia e in Magna Grecia: atti del I convegno del Centro Internazionale di Studi Numismatici, Napoli, 5-8 aprile 1967. Roma. Istituto italiano di numismatica.

 Década de 1970 

 (1973): La monetazione di bronzo di Poseidonia-Paestum: atti del III Convegno del Centro Internazionale di Studi Numismatici, Napoli 19-23 aprile 1971. Roma. Istituto italiano di numismatica
 (1974): Interrogativi sulle "Creseidi". Pisa. Scuola Normale Superiore.
 (1974): Il materiale proveniente dalla base centrale dell'Artemision di Efeso e le monete di Lidia. Nápoles.

 Publicación en homenaxe a Laura Breglia 
En 1987 publicouse unha obra conxunta de colaboracións sobre numismática como homenaxe a Laura Breglia por parte de antigos compañeiros, logo da súa xubilación en 1982:Herrero Albiñana, C. (1990). "Recensión: Studi per Laura Breglia". En Gerión. Revista de Historia Antigua. Vol. 8. Páxinas 300 a 302.

 (1987): Studi per Laura Breglia. Roma. Bollettino di Numismatica (supplemento). Istituto Poligrafico e Zecca dello Stato. ISBN 978-8824014106
Parte I: Generalia, Numismatica Grega.
 Parte II: Numismatica Romana, Medioevale e Moderna.
 Parte III: Arqueologica e Historia.

 Notas 

 Véxase tamén 
 Bibliografía 
 Gorini, G. (1988). "Cento anni della Rivista italiana di numismatica". En Rivista italiana di numismatica. XC.
 Sorda, S. (2005). "In ricordo di Laura Breglia". En Rivista italiana di numismatica e scienze affini. CVI. Páxinas 15-22. ISSN 1126-8700
 Stazio, A. (2003). "Nécrologie: Laura Breglia ". En International numismatic commission: Compte rendu 50. Páxinas 22-25.

Categoría:Nados en 1912
Categoría:Nados en Nápoles
Categoría:Finados en 2003
Categoría:Numismáticos de Italia
Categoría:Historiadores de Italia
Categoría:Historiadores de Historia Antiga
Categoría:Alumnos da Universidade de Nápoles
Categoría:Profesores da Universidade de Nápoles
Categoría:Profesores da Universidade Sapienza de Roma
Categoría:Personalidades sen imaxes